Bitternag - INK - INK Bitternag - INK
Datum gepubliseer: 22 Desember 2018 Aantal woorde: 127 355 Kere gelees ♥2
Ondier, ondier my ding
die mislug skitter hemelhoog
die sekelmaan spook oor die berge
jy sit saam met Elia onder die besembos
en kla oor te veel van genoeg en te min van te veel
ek strek my hand na die nag en pluk die blinkste ster vir jou
met kleure en klanke geur ek die lig om jou in rooi, geel en oranje
duidelik sigbaar drup die diep donker jou leë glas halfvol
ek vat ‘n groot sluk, om jou weer op die been te kry
die bitter swart bloei deur vel en been na binne
sonder seer, sonder gedagtes en sonder jou
kaalgestroop deur ‘n nagemaakte nou
vang ek ‘n bietjie van jou nag
en dans tot die son